1. **NI NAMENJENO RAZDELJEVANJU ALI POSREDOVANJU V KATERO KOLI JURISDIKCIJO ALI KATERI KOLI OSEBI, KI SE NAHAJA ALI JE REZIDENT KATERE KOLI JURISDIKCIJE, KJER BI BILO TAKŠNO RAZDELJEVANJE NEZAKONITO**
2. 21. februar 2023
3. REPUBLIKA SLOVENIJA OBJAVLJA KONČNI SPREJETI ZNESEK, SPREJETI ZNESEK SERIJE IN DOLOČENO KUPNINO ZA SVOJI PONUDBI ZA ODKUP OBSTOJEČIH OBVEZNIC V NOMINALNI VREDNOSTI 2.230.000.000 EUR Z OBRESTNO MERO 0,200 % IN ZAPADLOSTJO LETA 2023 (OD KATERIH JE TRENUTNO NEODPLAČANIH 1.062.685.000 EUR) TER OBVEZNIC V NOMINALNI VREDNOSTI 1.500.000.000 EUR Z OBRESTNO MERO 4,625 % IN ZAPADLOSTJO LETA 2024 (OD KATERIH JE TRENUTNO NEODPLAČANIH 1.474.959.000 EUR).

V zvezi z obvestilom z dne 14. februarja 2023 in današnjim obvestilom Republika Slovenija (»**Izdajatelj**« ali »**Republika**«) zdaj objavlja končne rezultate in določitev kupnin v zvezi z vabilom upravičenim imetnikom obstoječih (i) obveznic v nominalni vrednosti 2.230.000.000 EUR z obrestno mero 0,200 % in zapadlostjo leta 2023 (ISIN: SI0002103974) (od katerih je trenutno neodplačanih 1.062.685.000 EUR (»**Obveznice 2023**«) in/ali (ii) obveznic v nominalni vrednosti 1.500.000.000 EUR z obrestno mero 4,625 % in zapadlostjo leta 2024 (ISIN: SI0002102984) (od katerih je trenutno neodplačanih 1.474.959.000 EUR (»**Obveznice 2024**«, skupaj z Obveznicami 2023 imenovane »**Obveznice**« in posebej »**Serija**«), naj svoje Obveznice ponudijo v denarni odkup Izdajatelju (vsako takšno vabilo imenovano »**Ponudba**« in skupaj »**Ponudbi**«).

1. Ponudbi sta bili podani v skladu z določili in pod pogoji, določenimi v Ponudbenem memorandumu z dne 14. februarja 2023 (»**Ponudbeni memorandum**«). Izrazi, ki so v tem obvestilu pisani z veliko začetnico, a niso opredeljeni, imajo pomen, kot je določen v Ponudbenem memorandumu.

Republika namerava odkupiti Obveznice v skupnem nominalnem znesku 85.648.000 EUR.

1. V zvezi s Ponudbo za Obveznice 2023 Izdajatelj sporoča, da je za Donos ob odkupu Obveznic 2023 določil Najvišji donos ob odkupu Obveznic 2023, ki znaša 0,00 %. Če bo najkasneje do Datuma poravnave Pogoj novega financiranja izpolnjen ali se bo Izdajatelj odrekel njegovemu uveljavljanju, bo Sprejeti znesek serije za Obveznice 2023 znašal 17.830.000 EUR, Kupnina za Obveznice 2023 pa bo znašala 100,017 % nominalnega zneska Obveznic 2023. V zvezi s Ponudbo za Obveznice 2023 Izdajatelj sporoča, da bo, če bo Pogoj novega financiranja izpolnjen ali se bo Izdajatelj odrekel njegovemu uveljavljanju, odkupil vse Obveznice 2023, ki so bile veljavno ponujene v skladu z Nekonkurenčnim ponudbenim navodilom, brez proporcionalnega razvrščanja. Izdajatelj ni prejel ponudb za Obveznice 2023, ki bi bile ponujene v skladu s Konkurenčnim ponudbenim navodilom. Izdajatelj bo plačal tudi Natečene obresti v zvezi z Obveznicami 2023, ki jih odkupi v skladu s Ponudbo za Obveznice 2023, in sicer v višini približno 0,183 % nominalnega zneska Obveznic 2023.
2. V zvezi s Ponudbo za Obveznice 2024 Izdajatelj sporoča, da je za Razpon kliringa Obveznic 2024 določil razpon ob odkupu v višini –140 bazičnih točk. Če bo najkasneje do Datuma poravnave Pogoj novega financiranja izpolnjen ali se bo Izdajatelj odrekel njegovemu uveljavljanju, bo Sprejeti znesek serije za Obveznice 2024 znašal 67.818.000 EUR, Kupnina za Obveznice 2024 pa bo znašala 103,631 % nominalnega zneska Obveznic 2024. V zvezi s Ponudbo za Obveznice 2024 Izdajatelj sporoča, da bo, če bo Pogoj novega financiranja izpolnjen ali se bo Izdajatelj odrekel njegovemu uveljavljanju, odkupil vse Obveznice 2024, ki so bile veljavno ponujene v skladu z Nekonkurenčnim ponudbenim navodilom, brez proporcionalnega razvrščanja. Izdajatelj bo odkupil tudi Obveznice 2024, ki so bile ponujene v skladu z veljavnim Konkurenčnim ponudbenim navodilom z razponom ob odkupu, ki je enak ali višji od Razpona kliringa Obveznic 2024 (ki znaša –140 bazičnih točk), brez proporcionalnega razvrščanja. Izdajatelj bo plačal tudi Natečene obresti v zvezi z Obveznicami 2024, ki jih odkupi v skladu s Ponudbo za Obveznice 2024, in sicer v višini približno 2,179 % nominalnega zneska Obveznic 2024.

*Povzetek končne določitve kupnine pri Ponudbi za Obveznice 2023:*

|  |  |  |  |
| --- | --- | --- | --- |
| 1. **Donos ob odkupu Obveznic 2023** | 1. **Kupnina za Obveznice 2023** | 1. **Sprejeti znesek serije** | 1. **Natečene obresti** |
| 1. 0,00 % | 1. 100,017 % | 1. 17.830.000 EUR | 1. 0,183 % |

1. *Povzetek končne določitve kupnine pri Ponudbi za Obveznice 2024:*

|  |  |  |  |  |  |
| --- | --- | --- | --- | --- | --- |
| **Razpon kliringa Obveznic 2024** | 1. **Interpolirana srednja obrestna mera zamenjave** | **Donos ob odkupu Obveznic 2024** | 1. **Kupnina za Obveznice 2024** | 1. **Sprejeti znesek serije** | 1. **Natečene obresti** |
| –140 bazičnih točk | 3,575 % | 1. 2,175 % | 1. 103,631 % | 1. 67.818.000 EUR | 2,179 % |

Predvideni Datum poravnave Ponudb je 28. februar 2023.

1. Organizatorji so Barclays Bank Ireland PLC, BNP Paribas, Deutsche Bank Aktiengesellschaft in Erste Group Bank AG.

|  |  |
| --- | --- |
| ***Organizatorji*** | |
| **Barclays Bank Ireland PLC** One Molesworth Street Dublin 2 Irska DO2 RF29  Telefon: +44 20 3134 8515 Za: Liability Management Group Elektronski naslov: eu.lm@barclays.com | **BNP Paribas**  16, boulevard des Italiens  75009 Paris  Francija  Telefon: +33 1 55 77 78 94 Za: Liability Management Group Elektronski naslov: liability.management@bnpparibas.com |
| **Deutsche Bank Aktiengesellschaft** Mainzer Landstr. 11-17 60329 Frankfurt am Main Nemčija  Telefon: +44 20 7545 8011 Za: Liability Management Group | **Erste Group Bank AG**  Am Belvedere 1 1100 Dunaj  Avstrija  Telefon: +43 (0)5 0100 84054 Za: OU 0196 0604 FIG a. SSA Capital Markets Elektronski naslov: FISyndicate0604@erstegroup.com |

|  |  |  |
| --- | --- | --- |
| 1. ***KDD*** | | |
| **KDD - Centralna klirinško depotna družba, d.o.o.**  Tivolska 48  1542 Ljubljana  Slovenija  Telefon: +386 1 307 35 61  Elektronski naslov: korporacijske@kdd.si / poravnava@kdd.si   1. Za: Iztok Kovač | | |
|  |  |  |

1. **OMEJITEV ODGOVORNOSTI:** To obvestilo je treba brati skupaj s Ponudbenim memorandumom. Celotni pogoji Ponudb so podani v Ponudbenem memorandumu. To obvestilo ne predstavlja kakršne koli ponudbe ali vabila za pridobitev ali prodajo vrednostnih papirjev. Razdeljevanje tega obvestila in Ponudbenega memoranduma je lahko v določenih jurisdikcijah po zakonu prepovedano. Izdajatelj in Organizatorji zahtevajo, da se osebe, ki prejmejo to obvestilo ali Ponudbeni memorandum, seznanijo s takšnimi omejitvami in jih upoštevajo.